**УКАЗАНИЯ ЗА ПОДГОТОВКА НА ОФЕРТАТА**

 **І. ОБЩИ УСЛОВИЯ**

**1. Предмет на поръчката: „Доставка на строителни материали за нуждите на Министерство на външните работи /МВнР/”. Поръчката не е разделена на обособени позиции.**

Обект на настоящата обществена поръчка е „доставка” по смисъла на чл. 3, ал. 1, т. 2 от ЗОП и на стойност по чл.20, ал.3 от ЗОП.

**2.** **Общо количество или обем на предмета на поръчката:**

Предмета на обществената поръчка обхваща доставка на строителни материали за нуждите на Министерство на външните работи /МВнР/.

Изпълнението на предмета на обществената поръчка се извършва по заявки подадени от Възложителя. Изпълнението на всяка една от заявките подадени от Възложителя, следва да бъде извършена от Изпълнителя, съгласно сроковете по т.7.

**3. Количество или обем на обществената поръчка:**

Възложителят е посочил единични бройки на стоките, описани в Техническата спецификация /ТС/. Възложителят си запазва правото, в случай на нужда, да закупува от Изпълнителя материали, извън посоченото в ТС. В тази хипотеза Изпълнителят доставя тези стоки по цени в търговския му обект, намалени с % отстъпка, посочен в ценовото му предложение. Отстъпката не може да бъде по-малка от 1% и по-голяма от 40%. В случай, че в търговските обекти на Изпълнителя има промоционални кампании, по силата на които стоките и материалите, заявени от Възложителя, са с по-ниски цени от определения по-горе ред доставни цени, то Изпълнителя следва да доставя стоките и материалите на по-ниските, промоционални цени.

**4. Източници на финансиране:**

Финансирането на настоящата обществена поръчка се извършва със средства на Министерство на външните работи.

**5. Прогнозна стойност:**

**Прогнозната стойност** на предмета на поръчката е в размер до **40 000 (четиридесет хиляди лева) лева** **без ДДС.**

Участникът трябва да предложи единична цена в лв. без ДДС за всеки вид материал/продукт и обща цена в лева без ДДС, за всеки вид материал/продукт съгласно образеца на ценовата оферта към документацията за участие в процедурата.

**Общата предложена цена за изпълнение предмета на поръчката е сбор от еденичните цени на всички видове строителни материали /строителни, ВиК, Ел. и ОВК/ съгласно попълнена и приложена подробна Количествено – стойностна сметка с включени в нея единични цени.**

**Няма да се допускат за разглеждане оферти, които съдържа обща цена само за някои от видовете строителни материали / строителни, ВиК, Ел. и ОВК/.**

Предлаганата от участниците цена за изпълнение на поръчката, трябва да включва всички разходи франко място на доставка, включително всички такси, мита, транспортни разходи и други, свързани с изпълнение на доставката на място.

**6. Място на изпълнение на поръчката:**

Министерство на Външните работи, гр. София, ул. „Александър Жендов“ № 2

Доставката да се извърши с транспорт на Изпълнителя до мястото за доставка, съгласно посочените количества от Възложителя в конкретната заявка.

**7. Срок за изпълнение на поръчката:**

Срокът за изпълнение на дейностите, предмет на обществената поръчка е 12 (дванадесет) месеца от датата на сключване на договора или до изчерпване на сумата по договора.

**8. Разходи за подготовка на офертите**

Разходите за подготовка на офертите и за участие в процедурата са за сметка на участниците в нея. Участниците нямат право да предявяват каквито и да било претенции за разходи, направени от тях при подготовката и подаването на офертите им, независимо от резултата от провеждане на процедурата.

**9. Критерий за възлагане:**

Настоящата обществена поръчка се възлага на икономически най-изгодната оферта, съгласно изискването на чл. 70, ал. 1 от ЗОП. Икономически най-изгодната оферта се определя от назначената от възложителя комисия за разглеждане, оценка и класиране на постъпилите оферти въз основа на критерий: **„най-ниска цена“** съгласно чл. 70, ал. 2, т. 1 от ЗОП.

При формиране на предлаганата цена, участниците следва да вземат предвид изпълнението на всички задачи от предмета на поръчката, описани в документацията и в техническата спецификация.

Финансовите предложения се проверяват, за да се установи, че са подготвени и представени в съответствие с изискванията на документацията за участие в процедурата. При разлика между сумите изразени с цифри и думи, за вярно се приема изписването с думи.

**10. Условия и начин на плащане:**

Заплащането на стойността на извършената/ите доставка/и се извършва по банков път в български лева по сметката, посочена от участника в офертата му. Плащането от страна на Възложителя се извършва в срок до 15 (петнадесет) работни дни, считано от датата на представяне на приемно – предавателен протокол, стокова разписка и оригинална фактура за всяка конкретна доставка.

Всяка от страните поема за своя сметка банковите разноски на обслужващата банка.

Срокът за плащане се спира, когато Изпълнителят бъде уведомен, че фактурата му не може да бъде платена, тъй като сумата не е дължима поради липсващи и/или некоректни придружителни документи или наличие на доказателства, че разходът не е правомерен. Изпълнителят трябва да даде разяснения, да направи изменения или представи допълнителна информация в срок от 5 (пет) работни дни след датата на уведомяване за това. Периодът за плащане продължава да тече от датата, на която Възложителят получи правилно оформена фактура или необходимите разяснения, корекции и допълнителна информация.

**11. Предложение относно възможностите за представяне на вариантност на предложенията**

Възложителят не допуска варианти.

**12. Срок на валидност на офертите**

Срокът на валидност на офертите е 3 /три/ месеца, считано от крайния срок за получаване на офертите.

**13. Предоставяне на документацията за обществената поръчка**

Възложителят осигурява пълен, неограничен и пряк достъп до документацията по настоящата процедура в Профила на купувача.

**14. Кореспонденция**

Обменът на информация, свързана с настоящата процедура между Възложителя и участниците се осъществява в писмен вид, на български език, включително чрез електронни средства за комуникация.

**ІІ. РАЗЯСНЕНИЯ ПО ДОКУМЕНТАЦИЯТА ЗА ОБЩЕСТВЕНАТА ПОРЪЧКА**

При писмено искане, направено до 3 /три/ дни преди изтичане срока за получаване на оферти, възложителят е длъжен най-малко на следващия работен ден да публикува в профила на купувача писмени разяснения по условията на обществената поръчка, без да се посочва лицето, направило запитването.

**III. ИЗИСКВАНИЯ КЪМ УЧАСТНИЦИТЕ В ОБЩЕСТВЕНАТА ПОРЪЧКА**

**1. Изисквания към личното състояние**

**1.1.** На основание чл. 54, ал. 1 от ЗОП Възложителят отстранява от участие в обществената поръчка участник, за когото е налице, някое от следните обстоятелства:

**1.1.1.** Някое от лицата, които го представляват, членовете на управителни органи, надзорни органи, както и лицата, упражняващи контрол при вземането на решения при тези органи е осъден с влязла в сила присъда, освен ако е реабилитиран, за:

а) престъпление по чл. 108а от Наказателния кодекс – тероризъм;

б) престъпление по чл. 159а – 159г от Наказателния кодекс – трафик на хора;

в) престъпления против трудовите права на гражданите по чл. 172 от Наказателния кодекс;

г) престъпления по чл. 192а от Наказателния кодекс;

д) престъпление против собствеността по чл. 194 – 217 от Наказателния кодекс;

е) престъпление против стопанството по чл. 219 – 252 от Наказателния кодекс;

ж) престъпление против финансовата, данъчната или осигурителната система, включително изпиране на пари, по чл. 253 – 260 от Наказателния кодекс;

з) подкуп по чл. 301 – 307 от Наказателния кодекс;

и) участие в организирана престъпна група по чл. 321 и 321а от Наказателния кодекс;

й) престъпления против околната среда по чл. 352 – 353е от Наказателния кодекс.

**1.1.2.** Някое от лицата, които го представляват, членовете на управителни органи, надзорни органи, както и лицата упражняващи контрол при вземането на решения при тези органи е осъдено с влязла в сила присъда, освен ако е реабилитирано, за престъпление, аналогично на тези по т. 1.1.1, в друга държава членка или трета страна;

**1.1.3.** Има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила, освен ако размерът на неплатените дължими данъци или социално-осигурителни вноски е не повече от 1 на сто от сумата на годишния общ оборот на участника за последната приключена финансова година;

**1.1.4.** Налице е неравнопоставеност в случаите по чл. 44, ал. 5 от ЗОП;

**1.1.5.** Установено е, че участникът:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

**1.1.6.** Установено е с влязло в сила наказателно постановление или съдебно решение, че при изпълнение на договор за обществена поръчка участникът е нарушил:

а) забраната за едностранно изменение на трудовото правоотношение, съгласно чл. 118 от КТ;

б) задължението на работодателя за начисление и плащане на трудово възнаграждение, съгласно чл. 128 от КТ;

в) гарантирането на изплащането на трудовото възнаграждение, съгласно чл. 245 от КТ;

г) специалната закрила на непълнолетните, предвидена в чл. 301 - 305 от КТ, или

д) аналогични задължения, установени с акт на компетентен орган, съгласно законодателството на държавата, в която e установен участникът.

**1.1.7.** За някое от лицата, които го представляват, членовете на управителни органи, надзорни органи както и за лицата упражняващи контрол при вземането на решения при тези органи е налице конфликт на интереси, с Възложителя, негови служители или наети от него лица извън неговата структура, които участват в подготовката или възлагането на обществената поръчка, или могат да повлияят на резултата от нея, или имат интерес, който може да води до облага по смисъла на чл. 2, ал. 3 от Закона за предотвратяване и установяване на конфликт на интереси и за който би могло да се приеме, че влияе на тяхната безпристрастност и независимост във връзка с възлагането на обществената поръчка, който не може да бъде отстранен.

**1.2.** На основание чл. 55, ал. 1 от ЗОП Възложителят отстранява от участие в обществената поръчка участник, за когото е налице, някое от следните обстоятелства:

а) обявен е в несъстоятелност; или

б) е в производство по несъстоятелност; или

в) е в процедура по ликвидация; или

г) е сключил извънсъдебно споразумение с кредиторите си по смисъла на чл. 740 от Търговския закон; или

д) е преустановил дейността си; или

е) е чуждестранно лице и се намира в подобно положение, произтичащо от сходна процедура (по б. „а“-„д“), съгласно законодателството на държавата, в която е установен;

ж) сключил е споразумение с други лица с цел нарушаване на конкуренцията, което е установено с акт на компетентен орган;

з) е доказано, че е виновен за неизпълнение на договор за обществена поръчка или на договор за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

и) някое от лицата, които го представляват, членовете на управителни органи, надзорни органи както и за лицата упражняващи контрол при вземането на решения при тези органи е опитало да:

- повлияе на вземането на решение от страна на Възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

- получи информация, която може да му даде неоснователно предимство в процедурата за възлагане на обществена поръчка.

**1.3.** В случай, че участникът е обединение, което не е юридическо лице, изброените по-горе изисквания се прилагат за всеки член на обединението поотделно. Когато се предвижда участие на подизпълнител, посочените изисквания се прилагат и за подизпълнителя

**1.4.** Освен на основанията посочени по-горе, Възложителят отстранява от процедурата:

**1.4.1.** участник, който не отговаря на поставените критерии за подбор или не изпълни друго условие, посочено в обявлението за обществена поръчка, или в документацията;

**1.4.2.** участник, който е представил оферта, която не отговаря на:

а) предварително обявените условия на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 към ЗОП;

**1.4.3.** участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3 - 5 от ЗОП;

**1.4.4.** участници, които са свързани лица.

* + 1. участник, който е регистриран в юрисдикции с преференциален данъчен режим, включително ако участва и чрез гражданско дружество/консорциум, в което участва дружество, регистрирано в юрисдикция с преференциален данъчен режим, освен ако не са налице изключенията по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

**1.4.6.** Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

**1.4.7.** В процедурата за възлагане на обществена поръчка едно физическо или юридическо лице може да участва само в едно обединение.

 *„Действителен собственик” е физическо лице:*

*а) което пряко или косвено притежава повече от 25 на сто от дяловете или акциите на юридическо лице или на друг правен субект или пряко или непряко ги контролира;*

*б) в полза на което се управлява или разпределя 25 на сто или повече от имуществото на лице - фондация, организация и сдружение с нестопанска цел, или друго лице, което осъществява доверително управление на имущество или разпределение на имущество в полза на трети лица;*

*в) което извън случаите по букви „а" и „б" изпълнява длъжността на висш ръководен служител - ако, след като са изчерпани всички възможни средства и при условие че няма основание за съмнения, не може да се установи лице по букви „а" и „б" или ако съществуват съмнения, че установеното лице или лица не е действителният собственик; задължените субекти водят документация за предприетите действия с цел установяване на действителния собственик по букви „а" и „б".*

**2.1. Изисквания за икономическо и финансово състояние**

Възложителят не поставя изисквания за икономическото и финансовото състояние на участниците.

**2.2. Изисквания за технически и професионални способности**

**2.2.1.** Участниците следва да прилагат система за управление на качеството в съответствие със стандарт EN ISO 9001:2008 (или по-актуална версия) или еквивалент с обхват *„Търговия и/или доставка на строителни материали”.*

Преди сключването на договор за обществена поръчка, Възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

**3. Участие на обединения. Използване на подизпълнители и на капацитета на трети лица.**

**3.1.** При участие на **обединения**, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**3.2. Подизпълнители**

**3.2.1. Ползване на подизпълнители**

Участниците посочват в заявлението или офертата **подизпълнителите** и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

След сключване на договора и най-късно преди започване на изпълнението му, изпълнителят уведомява Възложителя за името, данните за контакт и представителите на подизпълнителите, посочени в офертата. Изпълнителят уведомява Възложителя за всякакви промени в предоставената информация в хода на изпълнението на поръчката.

**3.2.2. Условия за директни разплащания с подизпълнителите**

Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, Възложителят заплаща възнаграждение за тази част на подизпълнителя. Разплащанията се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на Възложителя в 15-дневен срок от получаването му. Към искането по изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже плащане, когато искането за плащане е оспорено, до момента на отстраняване на причината за отказа.

**3.3.Ползване на капацитета на трети лица**

По отношение на критериите, свързани с професионална компетентност, участниците могат да се позоват на капацитета на **трети лица** само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

**IV. ИЗИСКВАНИЯ И УКАЗАНИЯ ЗА ИЗГОТВЯНЕ И ПОДАВАНЕ НА ОФЕРТИТЕ**

**1.1.** В процедурата за възлагане на обществената поръчка могат да участват български и/или чуждестранни физически и/или юридически лица, включително техни обединения, които отговарят на изискванията на Закона за обществените поръчки и настоящата документация.

1. Лице, което участва в обединение или е дало съгласие и фигурира като подизпълнител в офертата на друг участник, не може да подава самостоятелна оферта.
2. Всеки участник в процедурата има право да представи само една оферта.
3. Офертите следва да отговарят на изискванията, посочени в настоящите указания и да бъдат оформени по приложените към документацията образци (приложения).
4. Подаването на офертата задължава участниците да приемат напълно всички изисквания и условия, посочени в тази документация, при спазване на ЗОП и другите нормативни актове, свързани с изпълнението на предмета на поръчката. Поставянето на различни от тези условия и изисквания от страна на участника може да доведе до отстраняването му.
5. Офертата се представя в писмен вид на хартиен носител.
6. Всички документи в офертата трябва да бъдат на български език. Ако в офертата са включени документи на чужд език, те следва да са придружени с превод на български език.
7. Всички документи, които не са оригинали и за които не се изисква нотариална заверка, следва да бъдат заверени от участника на всяка страница с гриф „Вярно с оригинала” и подписа на лицето/та, представляващо/и участника или упълномощено от тях лице.
8. Офертата трябва да бъде подписана от законния представител на участника, или от надлежно упълномощено от него лице.
9. Офертата се представя в запечатана, непрозрачна и с ненарушена цялост опаковка от участника или от упълномощен от него представител лично, или чрез пощенска или друга куриерска услуга с препоръчана пратка с обратна разписка на адрес: ***гр. София, ул. „Александър Жендов“ № 2, Министерство на външните работи..***
10. Върху опаковката следва да бъде посочено и наименованието на участника и на съдружниците в обединение, в случай на участие на неперсонифицирано обединение, пълен и точен адрес за кореспонденция, телефон, факс и електронен адрес.
11. При приемане на офертата върху опаковката ѝ се отбелязват поредният номер, датата и часът на получаването, като посочените данни се записват във входящ регистър, за което на приносителя се издава документ.
12. Възложителят не приема за участие в процедурата и връща незабавно на участниците оферти, които са представени след изтичане на крайния срок, или в незапечатана опаковка или опаковка с нарушена цялост. Тези обстоятелства се отбелязват във входящия регистър на Възложителя.
13. Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на Възложителя и от присъстващите лица. Офертите на лицата от списъка се завеждат във входящия регистър. Не се допуска приемане на оферти от лица, които не са включени в списъка.
14. Ако участникът изпрати офертата чрез препоръчана поща или куриерска служба, разходите за тях са за сметка на участника. В този случай, участникът следва да осигури пристигането на офертата в посочения от Възложителя срок. Рискът от забава или загубване на офертата е за сметка на участника.
15. До изтичане на срока за подаване на офертите всеки участник в процедурата може да промени, допълни или да оттегли офертата си.
16. Допълнението и/или промяната на офертата трябва да отговарят на изискванията и условията за представяне на първоначалната оферта, като върху плика бъде поставен надпис „Допълнение/Промяна на оферта с входящ номер ….“ и наименование на участника.

**V. СЪДЪРЖАНИЕ НА ОФЕРТАТА. НЕОБХОДИМИ ДОКУМЕНТИ**

Документите в офертата и в заявлението се изготвят по приложените в документацията образци и се представят в опаковка със следното съдържание:

**ПРИЛОЖЕНИЯ**

**1.** Образец № 1 – Представяне на участника

**2.** Образец № 2 – Техническа спецификация

**3.** Образец № 3 - Техническо предложение

**4.** Образец № 4 - Декларация за удостоверяване на липсата на обстоятелства по чл. 54, ал. 1, т. 1-5 и т. 7 от ЗОП

**5.** Образец № 5 Ценова оферта

**6.** Образец № 6 –Проект на договор